****

|  |
| --- |
| **Бекітілді** |
| **зерттеу кеңесінің шешімімен** |
| **(Хаттама № 5 31.03.2021 ж.)** |
|  |

**ЕРЕЖЕ**

**ЕСЕНОВ УНИВЕРСИТЕТІНІҢ АТАУЛЫ ШӘКІРТАҚЫЛАР МЕН СЫЙЛЫҚАҚЫЛАР ТУРАЛЫ**

**Ақтау, 2021**

**МАЗМҰНЫ**

|  |  |  |
| --- | --- | --- |
| 1 | МАҚСАТЫ ЖӘНЕ ҚОЛДАНУ САЛАСЫ | 3 |
| 2 | АНЫҚТАМАЛАР МЕН ҚЫСҚАРТУЛАР | 3 |
| 3 | ЖАЛПЫ ЕРЕЖЕЛЕР | 3 |
| 4 | ШӘКІРТАҚЫ ЖӘНЕ/НЕМЕСЕ СЫЙЛЫҚАҚЫ БЕРУГЕ ҮМІТКЕРЛЕРГЕ ҚОЙЫЛАТЫН ТАЛАПТАР | 4 |
| 5 | ҮМІТКЕРЛЕРДІ ІРІКТЕУ ТӘРТІБІ | 4 |
| 6 | ҚОЛДАНЫЛУ МЕРЗІМІ | 4 |

**1. МАҚСАТЫ ЖӘНЕ ҚОЛДАНУ САЛАСЫ**

Есенов университетінің атаулы шәкіртақылары мен сыйлықтары туралы ереже (бұдан әрі – ереже) университет құратын атаулы шәкіртақылар мен сыйлықтарды берудің негізі мен тәртібін белгілейді.

Осы Ереже мына негізде жасалынған:

1) "Білім туралы" 27.07.2007 жылғы Қазақстан Республикасының заңы (өзгерістермен және толықтырулармен);

2)" Ғылым туралы " Қазақстан Республикасының заңы 18.02. 2011 ж.;

3) Қазақстан Республикасы Үкіметінің 02.02.2008 жылғы № 116 қаулысымен бекітілген білім беру ұйымдарында білім алушыларға мемлекеттік шәкіртақыларды тағайындау, төлеу қағидалары және олардың мөлшерлерлемесі;

4) "Ш. Есенов атындағы Каспий технологиялар және инжиниринг университеті" КЕ АҚ жарғысы 04.06.2020 № 11933-1943;

5) Есенов университетінің ішкі нормативтік актілері.

1. **АНЫҚТАМАЛАР МЕН ҚЫСҚАРТУЛАР**

|  |  |  |
| --- | --- | --- |
| **GPA (Grade point average)** | **–** | Үлгерімнің орташа балы (Grade Point Average, оқушының жалпы үлгерімін көрсетеді |
| **Университет, Университет Есенова** | **–** | "Ш. Есенов атындағы Каспий технологиялар және инжиниринг университеті" КЕ АҚ |
| **Транскрипт** | **–** | студенттің үлгерім деңгейі туралы куәландыратын, өткен пәндер мен олар бойынша бағаларды көрсете отырып, оқу орнынан алынған құжат |

**3. ЖАЛПЫ ЕРЕЖЕ**

3.1 Есенов университетінің атаулы шәкіртақылары мен сыйлықақылары білім алушылар мен жас ғалымдардың ғылыми-зерттеу жұмыстарын ынталандыру, неғұрлым дарынды білім алушыларды тарту, қолдау және көтермелеу, сондай-ақ ғалымдар мен қоғам қайраткерлерінің ғылыми және шығармашылық мұрасын насихаттау мақсатында тағайындалады.

3.2 Есенов университетінде келесілер марапатталады

**атаулы шәкіртақылар:**

- Ш. Есенов атындағы;

- Ә. Кекілбаев атындағы;

- Қ. Сәтпаев атындағы;

- Ф. Оңғарсынова атындағы.

**сыйлықақы:**

- Жыл сайынғы Есенов форумының қорытындысы бойынша факультеттің үздік студенті;

- "Есенов университетінің үздік стартап жобасы" жобасының жеңімпазы;

- "Есенов Университетінің үздік жас ғалымы" байқауының жеңімпазы.

3.3 Есенов университетінің атаулы шәкіртақылары мен сыйлықақылары мемлекеттік білім беру тапсырысы негізінде, сондай-ақ ақылы негізде тек "үздік" (GPA орташа балы кемінде 3,5) оқитын күндізгі оқу бөлімінің 2-курс студенттеріне конкурстық негізде бір оқу жылына қысқы сессияның қорытындысын растай отырып (бір семестр үшін орташа балл туралы анықтама) және екінші оқу жылынан бастап 1 семестр мерзімге магистранттарға беріледі.

3.4 Шәкіртақы және сыйлықақы білім алушылардың мынадай санаттарына тағайындалады:

- Республикалық және халықаралық олимпиадалардың, шығармашылық конкурстардың, спорттық жарыстардың, фестивальдардың жеңімпаздары немесе жаңалықтардың, өнертабыстардың (стартап) авторлары;

- Ғылыми еңбектер жинақтарында, республикалық және халықаралық ғылыми журналдарда жарияланымдары барларға;

- Ғылыми-зерттеу жұмыстарымен белсенді айналысатындар, олардың жетістіктері дипломдармен, грамоталармен, сертификаттармен, куәліктермен расталған;

- Университеттің қоғамдық, мәдени және спорттық өміріне белсенді қатысатындарға.

3.5 Шәкіртақы мен сыйлықақы мөлшері жыл сайын Есенов университетінің ғылыми кеңесінің шешімімен белгіленеді.

3.6 Шәкіртақы ай сайын, сыйлықақы – тиісті конкурстардың қорытындылары бойынша бір рет төленеді.

**4. ШӘКІРТАҚЫ ЖӘНЕ/НЕМЕСЕ СЫЙЛЫҚАҚЫ БЕРУГЕ ҮМІТКЕРЛЕРГЕ ҚОЙЫЛАТЫН ТАЛАПТАР**

4.1 Шәкіртақы және/немесе сыйлықақы беру конкурсына қатысу үшін Есенов университетінде оқитын және жұмыс істейтін, қоса алғанда 35 жасқа дейінгі адамдар жіберіледі.

4.2 Шәкіртақыны және/немесе сыйлықақыны беруге үміткерлер мынадай талаптарға сәйкес келуге тиіс:

- үлгерімнің жалпы балы (GPA орташа балы кемінде 3.5);

- университеттің оқу, ғылыми және қоғамдық өміріне белсенді қатысу.

**5. ҮМІТКЕРЛЕРДІ ІРІКТЕУ ТӘРТІБІ**

5.1 Шәкіртақы және/немесе сыйлық беруге арналған байқау оқу жылы аяқталғаннан кейін жарияланады.

5.2 Шәкіртақы және/немесе сыйлықақы беру үшін үміткерлер факультет (мектеп, академия) кеңесіне мынадай құжаттарды ұсынады:

- факультет (мектеп, академия) деканының дәлелді өтініші;

- оқудың барлық кезеңіндегі транскрипт;

- факультет кеңесінің хатшысы куәландырған жарияланымдар тізімі (авторлық куәліктер, баяндама тезистері, ғылыми және әдістемелік еңбектер);

- дипломдар, алғыс хаттар, сертификаттар, байқаулар мен жарыстар грамоталарының көшірмелері және т.б.

5.3 Факультет кеңесінің шешімімен үздік кандидаттарға шәкіртақы және/немесе сыйлық беріледі.

5.4 Шәкіртақылар және/немесе сыйлықақылар университет президент-ректорының бұйрығымен тағайындалады.

**6. ҚОЛДАНЫЛУ МЕРЗІМІ**

Осы Ереже бекітілген сәттен бастап күшіне енеді және оның күші жойылғанға дейін қолданылады.